Jums ir piecas minūtes!
Varat iet!
Klusu, nesarunāties!
Ejiet uz priekšu!
Kur ir 0864?
0864!
Ei, tu! Ej ātrāk!
Domāji, ka aizbrauksim bez tevis?
Tu šeit neizturēsi ne stundu.
Tevi aprīs vilki.
Es neciešu kameras biedrus.
Tad jau mums ir kaut kas kopīgs.
Iepriekšējais noturējās mēnesi.
Es nepalikšu ilgāk par trim dienām.
Te visi uz mūžu.
Nu, tu saprati. Vari minēt, cik ilgi.
Sarunāts.
Vai pusdienās varēšu sēdēt tev blakus?
Nē.
Šī ir privātā zona.
Atpisieties.
Nez kas tu tāds esi, kretīn?
Tagad šeit ir kopējā zona.
Tevi grib redzēt vecais.
Manējie sen grib aizsūtīt tevi uz viņpasauli.
Vai tu zini, kas es esmu?
Melnais Semjons.
Kirovas grupējuma vadonis.
Tavi ieroči nogalina tūkstošiem vīriešu,
sieviešu un bērnu visā pasaulē.
Nu re, mēs esam pazīstami.
Bet kas tu, sūds tāds, esi?
Es?
Es esmu mednieks.
Mednieks.
Ko tad mēs medījam?
Tādus kā tevi.
Mednieks - tās ir pasakas.
Nu ko, medniek? Tu esi slazdā.
Kā tevi sauc? Kas tevi sūtījis?
Mani sauc…
Kreivens.
Kreivens?
Bet zinu, ka tu nevienam to nestāstīsi.
Katrā pasakā ir patiesība.
Nē.
Ieslodzītais izbēdzis!
Neļaujiet viņam aizbēgt!
Aizslēgt vārtus! Tūlīt!
Viņš ir pagalmā!
Aiziet, viņam pakaļ!
Tur viņš ir! Ņemiet ciet!
Trīs dienas!
Nu, ātrāk! Skrien!
-Šauj! Uguni! -Pagriez prožektoru!
-Šauj! -Viņš ir tur lejā!
Neļauj aizbēgt!
Aiziet! Lido prom!
Tu nokavēji.
Nākamreiz tu bēdz, bet es būšu pilots.
Paldies, nē.
Kā tad gāja?
Kā jau vienmēr.
Man - labi.
Viņam - slikti.
Mēs atradām līķi.
Vai esat atpazinuši?
Nē.
Tas ir ieslodzītais 0864.
Kurš tad ir nogalinājis Melno?
MEDNIEKS KREIVENS КРЭЙВЕН-ОХОТНИК
Pirms 16 gadiem
Sv. Mihaēla skola, uz ziemeļiem no Ņujorkas
Kravinov un Kravinov!
Jums pakaļ atbrauks tēvs.
Ko esi sastrādājis?
Es?
Neko. Es domāju, ka tu.
Nē.
Uz kurieni braucam, papu?
-Ir mācību semestra vidus. -Sergej…
Mamma nekad neņēma ārā no skolas.
Sergej…
Jūsu māte ir mirusi.
Viņa padarīja sev galu. Viņa bija vāja.
Garīgi nevesela.
Viņas izvēle.
-Viņa nomira, jo aizsūtīji projām. -Nē.
Viņa jau sen bija padevusies.
Jūs viņu neesat redzējuši divus gadus.
Tev nekas nemainīsies.
Arī tev ne, Dmitrij.
Kurp braucam, papu? Uz bērēm?
Pašnāvniekiem cienīgas bēres nepienākas.
Kurp tad tu mūs ved?
Mēs braucam medībās.
Atkal ir manīts lauva Zārs.
Medības nāks jums par labu. Abiem.
Piebiedroties vīriem.
Būt vienotiem ar dabu.
Šaut, lai nogalinātu.
Izklaide.
Ganas ziemeļi
Ar tām esi uzmanīga.
Nāve
Liec kārtis nost, Kalipso.
Drīz pārbrauks mamma un tētis.
Tu jau zini, ko viņi par tām domā.
Tā jau tikai spēle, omīt.
Tavuprāt, kārtis ir tikai smukas bildītes.
Tu maldies, Kalipso.
Tās mums rāda neredzamo ceļu.
Tas ir kā? Pareģo nākotni?
Mhm.
Pareizajās rokās.
Noliec trīs kārtis.
Pirmā kārts ir subjekts.
Virspriesteriene?
Tu nāc no ļoti spēcīgu sieviešu dzimtas.
Otrā kārts ir situācija.
Tornis.
Gaidāms šausmīgs nelaimes gadījums.
Trešā kārts ir iznākums.
Spēks.
Tā kārts slēpj lielas briesmas.
Es gribu tev ko iedot, Kalipso.
Biju domājusi nogaidīt, kad būsi vecāka,
bet kārtis rāda - tev to vajadzēs drīz.
Kas tas ir?
Eliksīrs.
Tā sastāvs mūsu dzimtā
nodots no paaudzes paaudzē.
Ko nozīmē tas simbols?
Tā ir gara Papus Legbas zīme.
Viņš atver vārtus uz viņpusi.
Sargā to.
Ļoti spēcīgs.
Ņem.
Tas brīnumaini dziedinās to, kurš iedzers.
Tas laiks tuvojas.
Tu zināsi, ko ar to darīt.
Noliec visu, pirms atbraukuši vecāki.
Ļoti labi, Nikolaj!
Sergej.
Vai redzi?
Brīnišķīgi.
Nekad nebīsties nāves.
Viņi ir medījums.
Mēs esam plēsoņas.
Cilvēkam jābūt vienīgajam dzīvniekam,
kas iedveš bailes.
Dmitrij, nestāvi kā vārgulis.
Esi vīrs.
Viss kārtībā?
Jā.
Viņš nedrīkstēja ar tevi tā runāt.
Nujā…
Viņš ir mērglis.
Es tur neko nevaru padarīt.
Mani viņš nekad necienīs kā tevi.
Gribi saderēt?
Es ilgojos pēc mammas.
Es arī, Dima. Es arī.
-Vai tas ir Zārs? -Pat ne mincītis.
Varbūt ārlaulībā dzimušais Zāra pusbrālis.
-Kā tavs Dmitrijs. -Liec puiku mierā.
Viņš nav vainīgs pie tēva sānsoļiem.
Zāru tu atpazīsi, kad izdzirdēsi.
Viņa rēcieni dārd kā pērkons kalna galā.
Vai tu esi to zvēru redzējis?
Esmu redzējis viņa darbus.
Tas kaķis nogalinājis divus trīs dučus cilvēku.
Jā?
Kamēr vien tādi vīri kā tu
braukuši šurp nogalināt lauvas,
ir klīdušas leģendas par vienu nenogalināmu.
Vīri kā es.
Tomēr tu ņem no manis naudu, Bahari?
Lauva medī, lai iegūtu barību.
Tāpat kā es.
Kāpēc medī tu, Nikolaj?
Tu to zini, Bahari.
Vīrs, kas nogalina leģendu, kļūst par leģendu.
Nikolaj…
Jāaprunājas.
Paklusē, neels.
Nē, tas ir slimības dēļ.
Būs labi, ja vien palaikam atpūtīšos.
Tev par mani būtu jāzina,
ka es vienmēr domāju par nākotni.
Es gribu aicināt tevi par partneri.
Kā tevi sauc?
Es esmu Vladimira viesis.
-Aleksejs Sicevičs. -Nē.
Tev vārda nav.
Šajā pasaulē tevis tikpat kā nav.
Ko gan tāds bezvārdis,
neesošs un slimības mocīts muļķis
var piedāvāt Kravinoviem?
Neko.
Es esmu šeit…
mācu dēliem vajāšanas prieku.
Bet tu…
ar savu plānprātiņa balsi vajā mani.
Tāpēc ciet klusu.
Ceru, ka šoreiz tēvs viņu nošaus.
-Kāpēc? -Tad viņš kļūs par leģendu.
Un mums vairs nebūs jābrauc šurp.
Īsta leģenda cīnītos godīgi.
Nevis ar ieroci.
Tuvcīņā ar ieročiem, kas doti kopš dzimšanas.
Dmitrij…
Atkāpies.
Dmitrij, bēdz! Bēdz!
Skrien!
Sergej!
Kalipso, skaties!
Mīļā, celies taču kājās.
Kalipso?
Kalipso!
Visu garu un mistēriju vārdā…
Palīgā!
…dod zemes spēku.
Pagaidiet.
Dod zvaigžņu spēku.
Visi nost! Izlāde.
Kolēģi, esam darījuši visu iespējamo.
Nosaukšu nāves iestāšanās laiku.
6.51.
Spēks
Paramediķi kārti atrada tavā kabatā.
Tu esi īsts veiksminieks.
Paldies, ka izglābāt.
Es gribētu tā sacīt.
Taču es tevi neizglābu.
Es nesaprotu.
Arī es nesaprotu.
Mēs veiksim dažus izmeklējumus.
Mēģināsim tikt skaidrībā par notikušo.
Sergej.
Dima.
Kāpēc tu nešāvi?
Jūs laikam esat Sergeja tēvs.
Misters Kravinovs.
Es vedīšu viņu mājās.
Viņam ir jāpaliek un jāatlabst.
Klīniskā nāve ilga vairāk nekā trīs minūtes.
Viņš nāks man līdzi.
Londonas pievārte
Sergej.
Piedod, ka neesam kopā, bet drīz būsim.
Atceries, es ļoti gribēju būt kopā ar jums,
taču jūsu tēvs man neatstāja izvēli.
Apsoli nekad nekļūt līdzīgs viņam.
Sergej!
Nāc lejā!
Tēvs ir vienīgais dzīvnieks, kas iedveš bailes.
Tev padodas atdarināt.
Būs labi.
Tevis dēļ brālis gandrīz gāja bojā.
Gandrīz gāji bojā pats. Baiļu dēļ.
Bailes tevi saēdīs.
Tās dara tevi vāju.
Esi vājš kā māte? Vājprātīgs?
Vai arī esi kā es?
Ja tu ienaidniekiem izrādi vājumu,
viņiem paveras iespēja.
Tu esi pietiekami vecs, lai saprastu.
Tu zini, ar ko es nodarbojos, jā?
Kādudien tu visu pārņemsi.
Dmitrij, ej!
Dmitrijs atgriezīsies skolā Ņujorkā.
Bet tu paliksi šeit.
Pie manis.
Manuprāt, Amerika tevi padara jūtelīgu.
Tas ir tevis paša labad.
Katram no mums ir lemts savs ceļš.
Pieņem savu patieso būtību.
Un tev būs spēks iet šo ceļu.
Nāc.
Nāc šurp.
Esmu tev ko sagādājis.
Tev vairs nekad nav jābaidās.
Viņam būtu vajadzējis nogalināt tevi!
Kas ar tevi notiek?
Sergej, nāc atpakaļ!
Viss kārtībā?
PASE Amerikas Savienotās Valstis
Neatstāj mani pie viņa.
Es eju prom.
-Tā vajag. -Kāpēc?
Nevaru paskaidrot. Ar mani kaut kas noticis.
Par ko tu runā?
Atceries vietu, kur dzīvojām pie dabas?
Bija dzirdami tikai sienāži un pūces.
Un mamma mēdza dziedāt pie ugunskura.
Man no viņas palikusi tikai tā vieta.
Vai tas visu vērš par labu?
Iztēlojies mani tur.
Piedod, Dima.
Piedod.
Nu tad ej, ja jāiet.
Ej!
Es nebūšu prom mūžīgi.
Uz kurieni tu dodies?
Gribu tikt prom no Anglijas.
Uz Krieviju.
Ar šo kuģi?
Zini taču, ka ir lidmašīnas un vilcieni?
-Vai tu bēdz? -Jā.
Bēgu.
Nu tad kāp uz klāja.
Krievija, Tālie Austrumi
Viņa bija vāja.
Garīgi nevesela.
Viņa nomira, jo aizsūtīji projām.
Sergej!
Bēdz!
Sergej!
Bailes tevi saēdīs.
Tās dara tevi vāju.
Katram no mums ir lemts savs ceļš.
Viņi ir medījums.
Mēs esam plēsoņas.
Tikai ragus. Pārējo atstāj.
Tev šeit nav jābūt. Ej mājās.
Šīs ir manas mājas.
Vai tavs?
Liec nost!
Citādi mirsi.
Mūsdienas
Sveiks mājās.
Mēs bijām nemanāmi kā jau parasti.
Piezvani, kad būšu vajadzīgs.
Balss ziņa - 1 neatbildēts zvans
Sergej, tas esmu es, tavs tēvs.
Nāc mājās. Man tevis trūkst.
Es nožēloju visu notikušo.
Tikai joks. Tas esmu es, brālis.
Es sūtīju ziņu. Kur esi pazudis?
Ak tu joprojām slēpies mežā?
Vai redzēšu tevi savā dzimšanas dienā?
Atzvani man.
Lieciet iekšā smagajā!
Ātrāk!
Aiziet, ātrāk.
Celsim augšā. - Jāpasteidzas!
Braucam!
Kas viņš ir?
Te ir privātīpašums.
Gribu saprast, vai jūs būtu aizvēruši vārtus.
Vācies!
Pavācies malā.
Kāpēc nogalināt zvērus, bet ņemat tikai ragus?
Tāpēc, ka mēs varam.
Tāpēc, ka varat?
Nost no ceļa.
Mēs esam seši, bet tu - viens.
Seši esat tagad.
Man nav laika. Termiņi.
Braucam!
Ei! Dzirdēji, ko teica.
Kas par maucību?
Brauc! Brauc!
Doklendas rajons Londonā
Mister Teglend.
Es atvainojos.
Tas tips nokrita kā no gaisa.
Kāds ķerts vietējais vai…
Es nezinu.
Taču es visu nokārtoju.
Viņš mūs vairs netraucēs.
Pēc brīža tevi vairs nekas īpaši netraucēs.
Kā tu…
Kur ir misters Teglends?
Ā, tu stāvi viņam virsū.
Re, ko atradu.
Saistoša lasāmviela.
Tu esi malumednieks.
Teglends tādus nolīgst, bet šie vārdi…
Narkotikas, ieroči, cilvēktirdzniecība.
Kā tevi sauc?
-Andrē. -Andrē uzvārdā…?
Tev vajadzīgie ir bloknotā.
Viņi ir noteicēji. Es palīdzētu atrast.
Tavu palīdzību nevajag.
Taču šos vārdus ielikšu savā sarakstā.
Andrē uzvārdā…?
Laviņs.
Tev ir visai zems statuss, Andrē.
Andrē Laviņs Rūsters
Atradu.
Virspriesteriene
Un nu svarīgākās ziņas īsumā.
Kareivīgā Londonas prokurore Samanta Hodžesa
viņnedēļ nošauta gaišā dienas laikā.
Tas ir kārtējais nežēlīgais uzbrukums
tiesībaizsardzības un tiesu darbiniekiem.
Bēres un aizlūgums paredzēts šodien.
Ar Samantu iepazinos, pārcēlusies uz Londonu.
Viņa bija mentore…
dārga draudzene…
viena no kvēlākajām cīnītājām par taisnīgumu
mūsu pilsētā.
Mēs visi zinām, kurš vainīgs.
Samanta uzdrīkstējās
stāties ceļā Melnajam Semjonam
un saukt viņu pie atbildības.
Un šī drosmīgās rīcības dēļ
viņa zaudēja dzīvību.
Tiesībaizsardzība nedarbojas.
-Jūtu līdzi par draudzeni. -Velns!
-Negribēju nobiedēt. -Nobiedējāt.
Izsaku līdzjūtību.
Vai jūs viņu labi pazināt?
Patiesībā it nemaz.
Nu tad paldies par līdzjūtību.
Kalipso!
Domāju, ka tas pieder jums.
Jūs esat…
Jūs esat tas zēns.
Bet nē, jūs bijāt…
-Jūs bijāt… -Biju.
Trīs minūtes.
Būtu bijis ilgāk, ja nebūtu bijis jūsu.
Tās ir manas vecmāmiņas kārtis.
Es joprojām nēsāju līdzi kavu.
Kāpēc atstājāt kārti man?
Laikam domāju: jums to vajag.
Tas bija vienīgais pavediens?
Kā mani atradāt?
Man padodas cilvēku medības.
Medības?
Vai zināt, kas to izdarījis?
Jā, zinu.
Vai viņu notvers?
Droši vien ne.
Ko jūs teiktu, ja es sacītu…
ka jau esmu to izdarījis?
Londonas Ziņnesis
Cietumā nogalināts kriminālais boss
Dienas Taure
Septiņas slepkavības: vai ir līdzības?
Karteļa boss noindēts uz privātas jahtas
Uz bultām kaklā nezināma inde
Dienas Kurjers
Kas ir Mednieks?
Tīģera zobs?
Es izmantoju visu, kas pa rokai.
Kāpēc gan tu to dari?
Vai tad nebija vainīgs draudzenes nāvē?
Klau, es ļoti ilgi esmu tevi meklējis.
Tā es pateicos par izglābšanu.
Es nelūdzu nevienu noslepkavot.
Es esmu juriste.
Taču maitasgabals dabūja, ko pelnījis.
Es zinu, kas ir tavs tēvs.
Vai tu esi tāds kā viņš?
-Gangsteris? -Nē.
Es uzaugu, skatoties, kā tēvs vairo ļaunumu.
Vecais visu bija izplānojis.
Man bija paredzēts iet viņa pēdās
un pārņemt ģimenes biznesu.
Bet todien, kad mani atradi, kaut kas notika.
Tā nu devos pēc iespējas tālāk prom no tēva.
Un tagad novācu viņam līdzīgos.
Tātad tu esi Mednieks?
Tā mani dēvē presē.
Man labāk patīk Kreivens.
Kreivens?
Ar "K".
Vienīgie, kas dzirdējuši šo vārdu, ir miruši.
Tad jau man jāskatās pār plecu.
Vai tu dzīvo šeit?
Es dzīvoju, cik vien tālu iespējams.
Taču mans brālis dzīvo šeit.
Mēs…
Es neesmu vienmēr bijis viņam līdzās.
Tad nu apraugu, kad varu.
Un tu?
Kā tu nonāci šeit?
Dažreiz es pati īsti nezinu.
Vecāki bija juristi, arī es kļuvu par juristi.
Septiņi gadi apgabala prokuratūrā Ņujorkā,
līdz vairs nespēju to izturēt.
Dažreiz likums var traucēt taisnīgumam.
Var gan.
Nu es esmu Londonā,
vienā no lielākajām juristu firmām Eiropā.
Es zinu, kur tu strādā.
Tu esi viena no viņu labākajām juristēm.
Es zinu vēl ko citu.
Ne jau visi tavi klienti ir eņģeļi.
Taisnība.
Ko īsti tu paveic, sēžot pie rakstāmgalda?
Man ir saraksts.
Saraksts?
Tu savu vari panākt arī citā veidā, Kalipso.
Tev vajadzēs advokātu vai vēl ļaunāk,
ja izrēķināsies uz savu roku.
Kā būtu ar sadarbību?
Tu firmā vari atrast tos, kurus es nevaru.
-Tad es varētu… -Jā, es saprotu.
Es par to padomāšu.
Kreiven.
Neliels draudzīgs padoms.
Ja turpināsi vajāt tos, kas ir sarakstā,
cietīs tev mīļie cilvēki.
Ei! Rjaža!
Mums par to ir jārunā.
Jā. Vēlreiz?
Skrien pakaļ!
Vai tu dzirdēji?
Rjaža.
Nāc šurp, atdod man.
Ak tu gribi, lai es lūdzos?
Tu zini, ka es nelūdzos.
Domā, ka esmu vājš?
Atdod bumbiņu.
Rjaža!
Viss ir labi, Rjaženka. Jā.
Tu esi mana Rjažučka.
Paps tevi mīl. Paps tev piedod.
Ir vēl kāda ziņa.
Melnais Semjons kamerā nogalināts.
Kas viņu novācis?
Runā, ka Mednieks.
Straujāks par gepardu,
viltīgs kā lapsa.
Nežēlīgāks par tīģeri.
Saki, vai tu domā,
ka tas Mednieks patiešām eksistē?
Varētu būt galīgas muļķības.
Lai gan ir dzirdēts par sarakstu.
Ja esi tur ierakstīts, prom vairs netiksi.
Ļoti ticams, ka tu esi sarakstā.
Ja viņš ir īsts…
viņu var atrast.
Es papētīšu.
Pagaidi.
Melnā bizness ir dabūjams, ne?
Norunā tikšanos.
Ar viņa trim galvenajiem puišiem.
Jūsu boss Melnais Semjons ir miris.
Es taisos pārņemt viņa darījumus.
Viens no jums būs mans partneris.
Kurš?
Kurš pārliecinās - uzvarēs.
Viņš sevi dēvē par Degunradzi.
Pēc tāda neizskatās.
Vai tad negribat uzzināt,
kāpēc mani sauc par Degunradzi?
Kāpēc sev to nodari?
Viņiem jāredz, ar ko ir darīšana.
Novāc viņu.
Viss ir labi, Rjaža.
Viss ir labi.
Varat nolikt šaujamos.
Ja es gribēšu jūs novākt, tikai pacelšu…
Nevajag!
Pamanījis izdevību, degunradzis nevilcinās.
Metas uz priekšu un to izmanto.
Tāpēc jautāšu vēl vienu reizi.
Kurš no jums būs mans partneris?
Ellīgi labi pārliecināja.
Mums ir uzvarētājs.
Mans dēls Dmitrijs.
Nākamā ir veltījums tev, papu.
Viņš dzied man par prieku.
Zina, ka man patīk Tonijs Benets.
Vai tev patīk Tonijs Benets?
Neuzticos nevienam, kam nepatīk.
Viņš atdarina jebkuru. Kā hameleons.
Tie algotie slepkavas…
ja viņi tavu bosu var novākt cietumā…
mums visiem jāveic piesardzības pasākumi.
Es saprotu.
Apsēdies tuvāk.
Melnā vairs nav.
Tātad tavs bizness kļuvis neaizsargāts.
Es varu piedāvāt drošību,
izplatīšanu un, pats galvenais,
sirdsmieru.
Izklausās labi. Es esmu ar mieru.
Tā uzreiz?
-Pat neapdomāsies? -Jāatjauno kārtība.
Jo ātrāk, jo labāk.
Tu jau esi noslēdzis vienošanos, vai ne?
Ar ko?
Degunradzis liek sveicināt.
Piecelies.
Tu esi ievainots.
Vai viss kārtībā, papu?
Paskat, ko viņi izdarījuši ar manu klubu.
Man uzbruka.
Manā teritorijā.
Un kurš mani aizstāv?
Mans dēls… pianists.
Aiziet, iesit man!
Cīnies ar mani!
Man vajadzīgi cīnītāji, nevis gļēvulis.
Tu pat sevi nejēdz aizstāvēt.
Kravinovu slepkavība izgāzās.
Visi mūsējie ir nogalināti.
Nikolajs ir vecs sīksts lācis.
Viņš neaizies bez cīņas.
To atradu, pabāztu zem durvīm.
Atbilstība: 97,3 %
Sergejs Kravinovs
Tēvs: Nikolajs Kravinovs
Kreivens/viņš arī Mednieks
Nikolaja Kravinova dēls Sergejs
ir Mednieks?
Bet kas ir Kreivens?
Acīmredzot tā viņš sevi sauc.
Tā nevar būt patiesība.
-Vai var? -Neesmu pārliecināts.
Uzdod šo lietu Ārzemniekam.
Viņš ir mazliet ķerts,
bet jau gadiem apmāts ar Mednieku.
Varbūt viņš izpētīs, kas notiek, bļāviens.
Ei! Ko tu te dari?
Viss kārtībā!
Meklēju ieslodzīto, Melnā Semjona slepkavu.
Pagriezies.
Jūs nedrīkstat te atrasties!
Mani sauc Ārzemnieks, esmu no nekurienes.
Viens.
Divi.
Trīs.
Tad jau tiksimies.
Pārsteigums!
Jēziņ! Sergej!
Tu mani nāvīgi pārbiedēji.
Daudz laimes dzimšanas dienā, brāļuk.
Es mīlu tevi, vecīt!
Ko mēs darīsim?
Tu taču pārģērbsies.
-Nu labi, paliksim mājās. -Ko?
Man ir dzimene.
Tavā dzimenē mēs varam
iet uz mini zoodārzu
vai kur nu tu ļauj sev vaļu.
Bet šovakar tu uzvilksi šo.
Kāpēc domā, ka derēs?
Man par lielu, tev būs tieši laikā.
-Piedodiet. -Paldies.
Nav par ko.
Starp citu, tīkamas smaržas.
Paldies, bet neesmu iesmaržojusies.
Viņa drīz vien būtu sapratusi.
Paps sēdēja šeit.
Viss notika ļoti ātri.
Tādā brīdī uzzini, kas īstenībā esi.
Es esmu gļēvulis.
Tu neesi gļēvulis. Baidīties ir dabiski.
Tas ir instinkts.
Kāpēc nevaram izvēlēties, kas esam?
Kāpēc man jābūt man?
Man ir jābūt stipram, bezbailīgam.
Es skrietu pretī lodēm, nesakņuptu zemē.
Kāpēc tu negribi būt tu pats?
Tad viņš mani beidzot cienītu!
Paps ir bandīts. Kāda jēga no viņa cieņas?
Tev ir vienalga, ko viņš domā.
-Tu stāvi tam pāri. Viņš nevar ietekmēt. -Nevar.
Viņš tevi ir piespiedis nīst cilvēkus.
Es neienīstu cilvēkus.
Es ienīstu cilvēku rīcību.
Bet cilvēkus es neienīstu.
Tad jau…
vienā ziņā papam bija taisnība.
Jā? Kādā?
Cilvēkam jābūt vienīgajam dzīvniekam,
kas iedveš bailes.
Priecājos, ka neesmu nokavējis ballīti.
-Nevarēju neatnākt… -Papu.
…un palaist garām iespēju satikt dēlus?
Dmitrij.
Tas tev.
Uz apskāvienu neceru, bet roku paspiedīsi?
Daša.
Es atnācu uz vienu tostu.
Par godu Dmitrijam
viņa lielajā dienā.
Ielej.
Ielej kā vīriem, nevis kā puišeļiem.
Ņem glāzi, Sergej.
Par Kravinoviem.
Lai mēs iemācītos aizmirst pagātni
un iztēlotos nākotni - kopā.
Kā ģimene.
-Uz jūsu veselību! -Uz mūsu veselību.
Liekamies slīpi.
Viss kārtībā?
Sergej.
Es zinu, kāpēc tu ik gadu ierodies.
Tāpēc, ka tu jūties vainīgs.
Par to, ka atstāji mani pie viņa.
Es tev piedodu.
Par…
visu.
Piedod.
Sergej!
Pieturi liftu.
Lūdzu. Draugs?
Uz penthausu, lūdzu.
-Es mēģināju pieturēt. -Nemēģināji.
Šis?
Mans ceļojumu nazis. Izmantoju darbā.
Ar ko tad tu nodarbojies?
Es medīju.
Cilvēkus.
Dmitrij?
Lūdzu! Laidiet mani vaļā!
Pag, pag! Apstājies! Lūdzu!
Pagaidi! Mēs varam visu sarunāt.
Iemidzini viņu.
Viņš ir tur!
Tiec vaļā!
Nost no ceļa!
Uzmanīgāk!
Velns!
Brauc!
Ātrāk!
Dmitrij!
Necauršaujams, muļķi! No visām pusēm!
Nokrati viņu nost!
Lido prom!
Dima!
Labdien. Vai varu kā palīdzēt?
Varbūt iedosiet dvieli?
Liels paldies. Novērtēju.
Ser.
-Esat aizmirsis foajē kurpes. -Neesmu.
Kāpsim lejā apskatīties?
Tajā verķī nepietiks voltu, draugs.
Braien! Viss kārtībā, viņš ir klients.
Kas, ellē, notiek, Sergej?
Es teicu, ka apdomāšu priekšlikumu.
Tu nedrīksti tā ierasties.
Te ir mans birojs.
Viņi nolaupījuši manu brāli.
Kas nolaupījis brāli?
Viņi bija četratā.
Nolaupīja no mājām.
-Tu viņus redzēji? -Vienu tipu iegaumēju.
Tumši mati, brūnas acis. Zem kreisās rēta.
Izklausījās, ka turks.
Ak kungs.
-Tu ar viņiem runāji. -Ne gluži.
Taču viņi diezgan bļaustījās.
Skaidrs.
Nu tad ķeramies klāt.
Man vajadzēja būt viņam līdzās.
Man nenāca miegs, tāpēc…
es izgāju pastaigāties, un mans…
Mēs viņu atradīsim.
Labi?
Es darīšu to, ko daru es.
Noskaidrošu vārdu.
Un tad tu darīsi to, ko dari tu.
Un mēs viņu izglābsim.
Meklēju algotni, nolaupījis cilvēku Londonā.
Pusmēness rēta zem kreisās acs.
Smēķē turku cigaretes, varbūt turks.
Atrodi viņu.
Sergej.
Kas viņi ir?
Viņi nesaka.
Taču tu zini, vai ne?
Mans ienaidnieku saraksts ir garš.
Paskaties, ko viņam izdarījuši.
Cik viņi prasa?
20 miljonus.
48 stundu laikā.
Samaksā viņiem.
Sarežģīti.
Nē, nav. Ir ļoti vienkārši.
Tev ir nauda, un viņš ir tavs dēls.
Runa nav par naudu.
Runa ir par varu.
Ja es maksāšu, es esmu vājš.
Ja es izrādu vājumu,
pamazām zaudēšu mūža garumā radīto.
Mūža garumā radīto - ko?
Tu esi narkodīleris.
Tu vairs tā nedarīsi.
Dmitrijs ir bez vainas.
Ja ļausi viņam nomirt, tavas rokas būs asinīs.
Manas rokas?
Es viņu nepametu.
Viņu pameti tu.
Tu.
Viņš bija miris jau nolaupīšanas brīdī!
Vienalga, vai es maksāju vai ne!
Nē, tu… Tu to nezini.
Jā gan. Es zinu.
Tāpēc ka tieši tā darītu es.
Tu esi nicināms.
Protams, es gribu viņu atgūt.
Es gribu atgūt abus dēlus.
Tad nu gan tu esi kļuvis par leģendu.
Mosties!
Paņem.
Antibiotikas.
Es nepieļaušu, ka tu man te nomirsti.
"Es nepieļaušu, ka tu man te nomirsti."
Labi sanāk.
Emers Ozdemirs.
Viņu tur klosterī Ankaras nomalē.
Paldies.
Paldies vietā vairs nekad man nezvani.
Tad jau redzēsim.
Kā gāja?
-Viņa atbildi pieņēma. -Protams, pieņēma.
Bet vai viņa noticēja?
Jā. Viņa man uzticas.
Tāpēc gribu divtik, cik solīja tavs boss.
Divtik?
Kāpēc ne trīstik?
Kādu spēli tu spēlē?
Viens.
Divi.
Trīs.
Darīts.
Gatavojies.
Mednieks jau ir ceļā.
Sergej, meklēto sauc Emers Ozdemirs.
Viņa ģimenei pieder vecs klosteris Turcijā.
Un tur tu atradīsi savu brāli.
Paldies.
Aiziet, Elij, lidojam!
Turcijas ziemeļi
Tas ir viņš.
Viņš ir tur.
Kur ir Dmitrijs?
Kur viņš ir?
Nomet mani lejā, un nekad neatradīsi brāli…
Kreiven.
Kā tu zini manu vārdu?
Kas mani ir iegāzis?
Kurš ir nolaupījis manu brāli?
Degunradzis.
Nu viņš ir nogalinājis mūs abus.
Ei! Kas tu esi?
Vai jums ir pierādījumu maisiņi?
Es savu atstāju mašīnā.
Kas tas ir?
Sašķaidīti rožukroņa zirņi.
Tas, kurš to izdarījis, zina - indīgs.
Viens.
Divi.
Trīs.
Ko tu dari?
Tad jau tiksimies.
Pietiek, Rjaža.
Es ļoti jūtu līdzi par pirkstu.
Sekundārs kaitējums.
Pārgriez saites.
Mēs reiz tikāmies.
Tava tēva medībās.
Es neatceros.
Neatcerētos arī. Man bija citādi mati.
Tu biji ļoti jauns.
Es?
Es to neaizmirsu ne mirkli.
Vai tu esi runājis ar manu tēvu?
Vai viņš ir piekritis maksāt?
Nē. Nikolajs Kravinovs nemūžam neatdotu
20 miljonus, lai atgūtu ārlaulības dēlu.
Tu esi nejaušība, Dmitrij.
Tu ieradies pasaulē nejaušības dēļ
un nonāci pie manis nejaušības dēļ.
Tātad varu iet prom?
Taviem nolaupītājiem
patiesībā nevajadzēja tevi.
Viņiem vajadzēja tavu brāli.
Sergeju?
Jūs abi iegājāt iekšā…
bet, kad manējie uzkāpa augšā, - puf!
Viņš bija izgaisis.
Kā jau vienmēr.
Tāpēc es savācu tevi.
Man paveicās.
Kāpēc gan tev vajadzīgs Sergejs?
Nevienam nav kaitējis.
Tu tiešām nezini, jā?
Ko nezinu?
Pagaidi beigas.
Tur ir vislabākais.
Кreivens/viņš arī Mednieks
Kreivens?
Acīmredzot tā viņš tagad sevi sauc.
Tavuprāt, mans brālis Sergejs ir Mednieks?
Mednieks ir tikai nostāsts.
Pasaka, lai iebiedētu noziedzniekus.
Ir skaidrs, ka neesi tā īsti pazinis brāli.
Kā jāsaprot "neesmu"?
Kreivenam bija saraksts.
Ja reiz tajā esi, tad prom netiksi.
Tāpēc es viņu sāku meklēt pirmais.
Es to nofilmēšu.
Mēs esam novākuši Kreivenu.
Es tā vis neteiktu.
-Hallo? -Kalipso, šeit es.
Tās bija lamatas. Degunradzis…
Viņš zina, kas es esmu. Uzbruks arī tev.
Sergej, par ko tu…?
Velns! Iekšā nāk pieci tipi,
neizskatās te iederīgi.
Tev tūlīt ir jāiet prom.
Kravas lidmašīnu terminālis Stanstedā.
Tur tevi kāds sagaidīs.
Es to saucu par barības maisu.
Zāļu maisījums manai slimībai.
Kas tev noticis?
Arī mani neprata pienācīgi novērtēt.
Dzīvojos pa slimnīcām.
Ārsti tā arī īsti nesaprata, kas vainas.
Es sapratu, ka mani necienīs tavs tēvs…
ne arī kāds cits…
kamēr nebūšu kļuvis stiprs.
Es izmēģināju pilnīgi visu.
Un tad…
es atradu kādu cilvēku.
Ņujorkā.
Bioķīmiķi
profesoru Mailsu Vorenu.
Viņš mēģināja radīt paņēmienu,
lai palielinātu spēku.
Desmitkārtīgi.
Es momentā pieteicos.
Mana āda pamazām sacietēja.
Es biju…
neiznīcināms.
Kā degunradzis.
Taču sāpes…
bija neizturamas.
Es domāju, ka ikvienā no mums mīt dzīvnieks.
Es pārņemu tava tēva teritoriju.
Es gribu tevi par partneri.
Kravinovu vārds atdara daudzas durvis,
un tu beidzot saņemsi pelnīto ievērību.
Tev taisnība.
Mani ir pārāk zemu vērtējuši…
visu dzīvi.
Bet, ja tu domā, ka es nodošu savu ģimeni…
tu kļūdies.
Bos.
Puiši nav devuši ziņu.
Nevaru ar viņiem sazināties.
Kreivens ir dzīvs.
Ei, Bērt!
Alfa grupa, Bravo grupa.
Viņš ir šeit.
Skaisti.
Vai tavs triks izdosies, kad izraušu tev acis?
Nomierinies.
Piedod, ka tevi ievilku šajā ķezā.
-Vai ir kas zināms par Dmitriju? -Vēl nav.
Nav sakaru ar maniem trim ziņotājiem,
kas izsekoja Degunradža lidmašīnu.
Tas man it nemaz nepatīk.
Klau, kas ir šī vieta?
Šis īpašums piederēja mātes ģimenei.
Vienīgais, kas man no viņas ir palicis.
Kas tagad notiek?
Mūs medī.
Kas?
Tu mani nemedīsi!
Jā, dusmojies vien.
Nez ko tu darīsi? Nu, parādi!
Viņa te staigāja vēl kā mazulis.
Izaugusi lielāka, nekā atminos.
Tu esi galīgs vājprātis. Goda vārds.
Tikai tagad esi sapratusi?
Es tevi nolīgu šim darbam.
Bet ko Kreivens nozīmē tev?
Kāpēc esi ar viņu apsēsts?
Mans mentors bija dižākais algotais slepkava.
Viņš man iemācīja visu, ko protu.
Viņš man bija kā brālis. Varbūt pazini?
Biju dzirdējis.
Dienas Taure - Mednieks pret Slepkavu
Viņu noslepkavoja.
Kāds iekļuva iekšā un pārgrieza viņam rīkli.
Kreivens?
Tāpēc es apceļoju pasauli…
sekoju viņam visur, kur viņš devās.
Taču Kreivens ir dabas radīts ideāls plēsoņa.
Viņam nav zināmu vājo vietu.
Taču tu vienu atradi.
Es zinu, kā to izmantot.
Pārej pie kaut kā, kas mani interesētu.
Austrumsibīrijas rožukroņa zirņi.
Reta suga.
Es atradu to pēdas klosterī lietotā indē.
Šie zirņi aug tikai vienā Sibīrijas apgabalā.
Tur mēs viņu atradīsim.
Ar to uzmanīgi.
Patiesībā es ar tādu protu rīkoties.
Loka šaušana bija vasaras nometnē.
Cūknātres.
Pilsētas bitenes.
Tribulis.
Rožukroņa zirņi?
Šķiet, tu labi pārzini.
Tie nogalina.
Vai izglābj.
Daba mēdz pajokot.
Ko tu šeit dari?
Pastāsti man par šo.
Piederēja manai vecmammai.
Todien braucām safari, viņu apciemojām.
Gadiem esmu mēģinājis saprast, kas ir stobriņā.
Mana vecmamma bija tāda kā…
mistiķe.
Viņai piederēja dažādas dīvainas lietas.
Vecāki nelabprāt to pieminēja,
bet viņa bija ļoti spēcīga sieviete.
Viņa teica: kurš iedzers, taps dziedināts…
brīnumainā veidā.
Es biju gluži vēl bērns.
Nezināju, ko tas īstenībā spēj.
Tas izglāba man dzīvību.
Tiešām?
Tici - tas mani pārvērta.
Tieši tā.
Paskat, par ko tu esi kļuvis.
Man ir jānoskaidro, kas šeit bija iekšā.
Un vai tu vari sadabūt vēl.
Nē.
Viņa drīz vien nomira, vairs viņu nesatiku.
Mans ziņotājs teica: Degunradzis pārvietojas.
Drīz mēs zināsim ko vairāk.
Es zināju, ka tu mācēsi palīdzēt.
Sergej.
Mēs Dmitriju atbrīvosim.
Bet vai tas, ko tu dari, ir tā vērts?
Kalipso, es esmu tam radīts.
Dižākais mednieks pasaulē. Nenoliedzami.
Nav neviena, ko es neatrastu un uzveiktu.
Neviens man netiek klāt. Tāpēc nē.
Kāpēc lai gribētu apstāties?
Tāpēc, ka ir karma. Tā piemeklē.
Mani nepiemeklēs.
Es esmu par to ātrāks.
Bet Dmitrijs nebija.
Interesants verķis.
Kreivenu nevar nogalināt ar parastu stroķi.
Šī MI6 izstrādātā viela ir sevišķi iedarbīga.
Vai varu apskatīt?
Vispirms tā izraisa baisus murgus.
Tad paralizē vitālos orgānus,
pēc tam ir jāmirst šaušalīgā nāvē.
Man patīk tavs piegājiens.
Šo numuru zina tikai viens cilvēks.
-Dima, kur tu esi? -Sergej.
Piedod, mani piespieda piezvanīt.
-Dmitrij. -Diemžēl nav viņš.
Taču nu tu zini - viņš ir dzīvs.
Ko tu gribi?
Dzīvi, kurā nebūtu nemitīgi jāskatās pār plecu.
Tev ir divas izvēles.
Es zinu, ka tu tēvu ienīsti tikpat, cik es.
Tāpēc tu un es…
arī Dmitrijs, - mēs strādātu kopā.
Jūs būtu mani partneri.
Vai arī es nogalinu tevi un…
Nu labi.
Dosimies medīt Mednieku.
Izretojieties!
Atnesiet man viņa līķi.
Vai arī nenāciet atpakaļ.
Rjaža.
Kur viņš ir?
Viņš jau ir šeit.
Nu ir sūdi! Uzmanās!
Amatieri. Kauns viņu vietā.
Rīkojies.
Sāciet dzīšanu.
Tūlīt spridzinās.
Tas nevar būt.
Zirnekļi!
Halucinācijas ir tikai sākums.
Vai tu redzi savus ļaunākos murgus?
Viens.
Divi.
Trīs.
Inde plūdīs uz muguras smadzenēm,
tev pamazām zudīs kustību funkcijas.
Tad sāksies asfiksija.
Ak tu esi leģenda.
Mīts.
Skat, kas esi tagad.
Tikai cilvēks.
Sadod viņam kārtīgi, Kreiven.
Atklāti sakot, domāju - būs grūtāk.
Darīts!
Bet brālis vēl ir kaut kur tepat.
Atrodiet viņu.
Iesim.
Viens.
Divi.
Trīs, jākli.
Ardievu, Medniek Kreiven.
Sergej!
Tev veiksme nesmaida, draugs?
Leģendas nemirst.
Johaidī, slienies augšā, Kreiven.
Es zināju, ka tev ir vēl.
Piedod, ka vājprātim neuzticēju
savas ģimenes slēptāko mantojumu.
Celies.
Labi.
Tā ir bijusi varena vasaras nometne.
Tu neesi vienīgais, kam ir noslēpumi.
Pielūko, lai man nebūtu jānožēlo.
Viss ir beidzies.
Kreivens ir miris.
Brīnišķīga diena.
Sēdini viņu iekšā.
Kas zina, varbūt Nikolajs samaksās,
ja viņam palicis tikai viens dēls.
Vai vēl kāds redz to…
ko redzu es?
Kreiven!
Velns, tu esi smags.
Sergej.
Vienā ziņā manam tēvam bija taisnība.
Tu neesi nekas.
Kur tu dabūji manu video?
Kas to atsūtīja?
Kā gan dižais Mednieks neredz to,
kas vienmēr ir bijis viņam acu priekšā?
Nē.
Viņš ir pelnījis mirt.
Mirs arī.
Bet, Dmitrij, tu neesi tāds.
Kaut es…
Kaut es nekad nebūtu saticis…
jūs, Kravinovus.
Krievijas ziemeļi
Sergej?
Kā tu mani atradi?
Es esmu mednieks.
Tas ir mūsu darbs.
Tu nosūtīji video.
Un pateici Degunradzim, kas esmu.
Vai tu tiešām domā,
ka tēvs neatpazītu dēla rīcību?
Slepkava, kurš izmanto
visus džungļu zvēru paņēmienus.
Lai nu kuram, bet tev būtu jānovērtē
mans brīnišķīgi izliktais slazds.
Degunradzis taisījās tevi novākt.
Tu nebiji tik stiprs, lai atvairītu viņu viens?
Tieši tā.
Bet mans dēls…
mans īstais dēls…
Kreivens…
Nav stiprāka par viņu.
Un es zināju…
manis dēļ tu viņu nevajāsi.
Tāpēc es viņu uzsūtīju tev.
Varens slazds.
Dmitrijs varēja nomirt,
bet tāda ir biznesa cena?
Nē, nē.
Es to darīju tāpēc, ka zinu - tu nepieļausi
lai dārgajam Dmitrijam notiktu kas slikts.
Mūsu impērija ir drošībā.
Ko tālāk?
Papu, vai mēs…
aizmirsīsim pagātni?
Iztēlosimies nākotni kopā?
Kā ģimene.
Sergej! Kurp tu iesi?
Es būtu varējis tevi nogalināt…
pirms daudziem gadiem.
Taču es to nedarīju.
Pēc visa, ko tu biji pastrādājis,
pēc sāpēm, ko sagādāji pasaulei.
Tu tomēr biji mans tēvs.
Joprojām esmu.
Apsēdies.
"Nekad nebīsties nāves."
To taču tu man mācīji?
Pēc gada
Daudz laimes dzimenē, Dima.
Laimīga dzimšanas diena.
Pēc ilgiem laikiem.
Pateicoties tev, Sergej.
Liecies mierā.
-Varbūt jāsaka "Kreivenam". -Nē.
Kā tevi saukt? Misters Kreivens?
-Tu zini, kas es esmu. -Es tevi pazīstu.
Tā bija…
elle, kam es gāju cauri.
Taču tā mani arī atbrīvoja.
Es jūtos gandrīz kā no jauna piedzimis.
Es Ņujorkā atradu ārstu.
Jāatzīst, mazliet netradicionālu.
Taču viņš man tiešām palīdzēja. Proti…
viņš mani mainīja.
-Kādā ziņā? -Acumirkli.
Kopš kura laika tev ir draugi "bratvā"?
-Es kārtoju biznesu ar daudziem. -Biznesu?
Teici, ka pārdosi papa aktīvus, iesi prom.
-Es pārdomāju. -Ne tādēļ tevi izglābu no elles,
lai tu kļūtu tāds kā tēvs.
Nopietni?
Tu pats mani iegrūdi tajā ellē.
Tu esi tāds kā tēvs.
Nē, it nemaz. Man ir goda kodekss.
Un tu esi citāds?
Es esmu labāks par viņu.
Tu neesi labāks par viņu.
Tu esi sliktāks.
Atgādini, kā paps nomira.
Negadījums medībās, vai tiesa?
Nemelo man.
Tu domā, ka tev ir kāds gods?
Kāds kodekss.
Muļķības.
Tu esi tikai vēl viens, kas medī trofeju.
Ei!
Dmitrij.
Tev būtu jāredz sava sejas izteiksme.
Ei!
Dmitrij.
Tu mani pazīsti.
Es allaž esmu bijis hameleons.
Vienīgais, kas man jebkad ir padevies.
Kā sauc to ārstu? Ko viņš ar tevi izdarīja?
Tu gribi, lai es būtu vājš.
Lai pats būtu stiprs. Bet tagad es esmu stiprs.
Es varu būt, kas vien gribu.
Degunradža nav. Tēta nav.
Viss ir tepat blakus…
pievācams.
Es to pievākšu.
Tu zini, ka es nedrīkstu to pieļaut.
Ej mājās, Kreiven.
Tētis tev ir kaut ko atstājis.
Sergejam
Sergej…
Katram no mums ir lemts savs ceļš.
Pieņem savu patieso būtību.
Un tev būs spēks iet šo ceļu.
Tu esi kas vairāk nekā mans bērns.
Tu esi es…
un es esmu tu.
Mēs esam mednieki.
Dižākie, kādus pasaule pazinusi.
Izplatītājs ACME Film Дистрибьютор ACME Film